**להורי המדריכים וחניכי ד'-ט' שלום**

במוצאי שבת 6/10/17, כ"ז בתשרי התשע"ט יתקיים טקס פתיחת השנה האזורי של מחלקת הנוער. בדומה לשנה שעברה גם השנה יטיילו החניכים במסלולים שונים וע"פ היישוב בו הם גרים. מסלולי הטיול כולם הם על "שביל יזרעאל – קק"ל" וזאת במטרה לחזק את השייכות וההכרות עם העמק.

תחילת העבודה על הטקס כבר ביום חמישי בערב, בעזרתה של קבוצת הטרום פעילים האזוריות וקבוצת הי"בניקים המדריכה אותם. החניכים יעבדו בשטח בליווי מד"בים וצוות מחלקת הנוער במטרה להקים ולייצר טקס משמעותי וערכי. קבוצת הפעילים האזורית תצטרף ביום שבת בבוקר ללו"ז מיוחד ואטרקטיבי.

**תאריכים והסבר על הפעילות בשטח:**

* **04/10 יום חמישי –** **ערב פתיחה לחלוץ ט'**, מיועד לי"בניקים המדריכים את שכבה ט'.
* **05/10 יום שישי** – **חלוץ ט'.** הטרום פעילים יעזרו בהכנות לטקס, יעבדו בשטח הטקס, ילונו בחורשת הבונקרים וביום שבת יצטרפו לישובים למסלולי הטיול.
שעות היציאה לצוות החלוץ ימסרו למד"בים ויעברו לצוותים הרלוונטיים.
* **06/10 יום שבת – היום והטיול.** אוטובוסים יאספו את החניכים מהיישובים בערך בשעה 9:00 בבוקר יום שבת ויסיעו אותם לנקודת תחילת המסלול. בנקודות סיום המסלולים יאספו אותם האוטובוסים וייקחו אותם אל רחבת הטקס בבית הספר ויצו נהלל.
**קבוצת הפעילים האזורית (צוות שטח יזרעאלי) –** בשונה מהשנים הקודמות תצא הקבוצה בבוקר יום שבת לטיול מיוחד רק להם, בסיומו יצאו לאטרקציה בחיפה ויחזרו לטקס שיתקיים בערב.
* **06/10/ (שבת) טקס פתיחת השנה –** בשעה 18:30 יתחיל הטקס בבית הספר. במסגרתו ברכות, יוקרנו סרטים קצרים, שירי להקות מקומיות ועוד. השנה הדגש יהיה בעיקר על הופעות בני הנוער מהיישובים. הורים אשר מגיעים מתבקשים לחנות בשדה ולהישמע להנחיית הסדרנים.

**הערות חשובות:**

* הזמנים הסופיים לאיסוף יועברו למד"בים ולחניכים - זמני הטקס קבועים.
* בסיום הטקס החניכים חוזרים עם ההסעות שהביאו אותם **בלבד** – חל איסור לאסוף את ילדיכם אחרי הטקס.
* נבקש בכל לשון של בקשה לא לשלוח אני ילדיכם עם רמקולים ניידים מכל סוג. השימוש ברמקולים במהלך החלוץ, הטיול והטקס אסור בהחלט. בנוסף, נבקש לא לשלוח ציוד יקר ערך עם החניכים/מדריכים.
* **אבטחה ורפואה:** לאורך כל היום יהיה ליווי של מאבטחים וחובשים ואת המסלולים ילווה רופא שיהיה זמין בחפ"ק. במקום האירוע יהיו נוכחים אמבולנס וכבאית לכל מקרה.
* המד"בים והמד"צים עברו הכנה למסלולים והם מכירים אותם היטב.
* המסלולים לא קשים להליכה, הם מוגדרים כמסלולי טיולי משפחות עד 5 קילומטרים.
* במהלך המסלול יטיילו החניכים בקבוצות במסגרת יישובית ולפי קבוצות הגיל היישוביות.

**רשימת ציוד כללית:**

1. חולצת תנועה (חובה למדריכים).
חניכים בהחלטה יישובית.
2. נעלי הליכה סגורות.
3. כובע.
4. נייר טואלט.
5. אוכל לכל היום – לא רק ממתקים.
6. בגדים ארוכים – בערב קר.
7. תיק גב נוח להליכה.
8. קרם הגנה.
9. 3 ליטר מים.

**ציוד נוסף לטרום פעילים ולפעילים:**

1. שק שינה.
2. בגדי החלפה ובגדים חמים לילה.
3. כלי רחצה.
4. כפפות עבודה.

**פירוט המסלולים ביום הטיול:**

|  |  |  |  |  |  |
| --- | --- | --- | --- | --- | --- |
| **מספר מסלול** | **1** | **2** | **3** | **4** | **5** |
| **פירוט** | נחל ברק | סובב תמרת | כפר החורש – תל שמרון | הלוחם הבדואי (יער הסוללים) | כפר החורש יער בלפור - גניגר |
| **מנהלי טור** | רועי רן | טל קפלן | מתי לב | שני אלון | הילה טלפיר |
| **הישובים** | גזית, ק' מרחביה, מק מרחביה, עין דור, שריד, מזרע, גבת, יפעת | בלפוריה, גניגר, כפר החורש, רמת דוד, תל עדשים, שמשית ז'-ט', הרדוף, דברת | אלון הגליל, גבעת אלה, חנתון, בית שערים, כפר ברוך, נהלל, תמרת | שמשית ג'-ו', ציפורי, הסוללים, עדי | אלוני אבא, אלונים, בית לחם הגלילית, כפר יהושוע, אחוזת ברק |

**מחירים:**

עלות הטיול - 65 ₪ | עלות לחלוץ ט' - 150 ₪.

ההרשמה ב"מיני-פיי" עד: יום א' ה- 30/09/18 ב- 23:59

נשמח לראותכם ברחבת הטקס בשעה 18:30!

**בברכה,**

**צוות מחלקת הנוער.**

בברכה ובהצלחה לכולנו,

צוות מחלקת הנוער.